[{"text_idx": "#000000", "text": "Angylion busnes yn cefnogi benyw mewn menter"}, {"text_idx": "#000002", "text": "Roedd y buddsoddiad yn cynnwys syndicat o naw angel busnes dan arweiniad Huw Bishop o Camau Nesaf, yn ogystal ag arian gan M-SParc eu hunain a Chronfa Angylion Cymru. Mae\u2019n arbennig o nodedig gan fod llai na 4% o fuddsoddiadau Angel yn y DU yn mynd i fusnesau sydd wedi\u2019u sefydlu gan fenywod."}, {"text_idx": "#000004", "text": "Eglura Anna, \u201cRoedd manteision gwasanaeth ar-lein integredig, hygyrch yn glir. Mae cynnal rownd sbarduno yn golygu y gallwn lansio ac ailadrodd y cynnyrch yn gyflym wrth i ni wrando a dysgu gan ein cwsmeriaid a gwella\u2019n barhaus\u201d."}, {"text_idx": "#000005", "text": "Bydd y buddsoddiad yn awr yn cael ei ddefnyddio i gyflogi pobl allweddol a chychwyn ar gyflwyno rhanbarthol ledled y DU, cyn cynyddu\u2019n rhyngwladol i fanteisio ar gyfleoedd gyda phartneriaid tramor."}, {"text_idx": "#000007", "text": "Dywedodd Pryderi ap Rhisiart, Rheolwr Gyfarwyddwr M-SParc \u201cExplorage yw un o\u2019r cwmni\u0308au digidol mwyaf cyffrous yn y wlad ar hyn o bryd, gan ddangos arwyddion twf gwirioneddol. Busnesau fel hyn yr ydym yma i\u2019w cefnogi ac rydym yn falch o fod wedi chwarae rhan yn y llwyddiant hyd yma. Mae Explorage wedi elwa o nifer o\u2019n rhaglenni, o dalent trwy ein Hacademi Sgiliau, i fuddsoddiad, gofod a datblygiad proffesiynol trwy ein digwyddiadau, ac yn hollbwysig maen nhw\u2019n cydweithio a\u0302 nifer o fusnesau eraill yn y system eco hon.\u201d"}, {"text_idx": "#000008", "text": "Mae Explorage bellach mewn sefyllfa dda i wireddu eu gweledigaeth, gyda\u2019r cysur o wybod bod eu buddsoddwyr yn deall yr her o sefydlu a graddio busnes technoleg twf cyflym."}, {"text_idx": "#000009", "text": "Dywedodd y buddsoddwr Huw Bishop: \u201cMae bod mewn sefyllfa i gynnig cefnogaeth ariannol i entrepreneuriaid lleol a busnesau newydd yn rhoi boddhad mawr a gall fod yn fath o fuddsoddiad treth-effeithlon iawn. Yn bendant, mae rhwydwaith cynyddol o fuddsoddwyr angylion yng Ngogledd Cymru sy\u2019n awyddus i gymryd rhan mewn cyfleoedd buddsoddi cyfnod cynnar.\u201d"}, {"text_idx": "#000011", "text": "M-SParc yn dathlu merched mewn Busnes."}, {"text_idx": "#000015", "text": "Dylunio a datblygu gan KOPA"}]